**A TÁJFUTÓ UTÁNPÓTLÁS VÁLOGATOTT**

**2023. ÉVI PROGRAMJA**

**Tisztelt Elnökség!**

Az alább vázolt programtervezetet a 2023-as Bulgáriában megrendezendő IFI EB-re koncentrálva terveztem.

Németh Luca lesz idén is a segítőm. Emellett több támogató ajánlat érkezett különböző egyesületektől különböző szintekről, így a környezet folyamatosan pozitív. Az Ifi EB rendezőkkel folyamatos a kapcsolattartás.

Versenyeken és edzőtáborokban Tóth Eszter és Bakacsi László (gyúró) segítenek.

A Junior és Felnőtt szövetségi kapitányokkal egyeztettük a programokat és kiküldtük a kluboknak, hogy nézzék át és tegyenek javaslatokat. Egy-két kiegészítésen és kérdésen kívül, nem jött javaslat a program változtatására az up. válogatottnál. Sikerült egyeztetni és szinte egy időben lesznek a junior válogatok az ifikkel.

Csatolva a közös válogatott versenynaptár tervezet.

# Válogatott keretJAVASLAT

A válogatottság mint olyan, az utánpótlás kategóriákban erkölcsi elismerésnek minősül. Nem jár vele automatikusan semmilyen kötelezettség vagy komoly juttatás. A 2022. évi válogatók és a KOB, ROB, HOB, illetve a 2022. évi ranglista alapján az alábbi versenyzőket javaslom a 2023-es válogatottba, de a válogatott eseményeken bárki bizonyíthat, főleg a serdülő kategóriákban:

|  |  |  |  |  |  |  |
| --- | --- | --- | --- | --- | --- | --- |
| **F 18** |  | Keret |  | **N 18** |  | Keret |
| Csoboth Márton | SPA | **A** |  | Máramarosi Rita | VHS | **A** |
| Felföldi Tamás | SZV | **A** |  | Mikes Janka | MOM | **A** |
| Bálint Gergő | VHS | **A** |  | Gerzsényi Bodza | MOM | **A** |
| Balatoni Tamás | NYV | B |  | Gaschler Emma | VHS | B |
| Fóris Máté | GKS | B |  | Ódor Laura | VHS | B |
|  |  |  |  | Lantai Lili | VHS | B |
|  |  |  |  | Jávor Janka | GKS | B |
|  |  |  |  | Gönczi Zsuzsa | TTE | B |
|  |  |  |  |  |  |  |
| **F 16** |  | Keret |  | **N 16** |  | Keret |
| Csoboth Mihály | SPA | **A** |  | Felföldi Zsófia | SZV | **A** |
| Bujdosó Márk | SPA | B |  | Jánosi Tímea | PVM | B |
| Bonifert Gergely | VSE | B |  | Klotz Noémi | SZV | B |
| Nagy-KovácsVince | NYV | B |  | Klotz Zsófia | SZV | B |
| Ürge Bence | TTE | B |  | Veres Diána | SPA | B |
| Balogh Máté | SPA | B |  | Veress Anna | NYV | B |
| Maráz Mátyás | ARA | B |  |  |  |  |

# A válogatott csúcsprogramjai

*1) ifjúsági EB, Bulgária, Velingrád, 2023. Június 22-25.*

A versenyről - terepekről és a programról – minden információ megvan. A középeurópai terep minden előnyét megpróbáljuk kihasználni.

[European Youth Orienteering Championship 2023 – 22-25 June 2023, Velingrad, Bulgaria (eyoc2023.eu)](https://eyoc2023.eu/)

*2) CEYOC (Közép-Európai Ifjúsági Kupa), Besztercebánya, Szlovákiábanban lesz, 2022. márc. 30- ápr.2-között.*

*Az indulók létszáma 6-6 fő kategóriánként (F/N 16 és 18).*

A VÁLOGATOTT EGYÉB PROGRAMJAI

*3, Edzőtábor Csákváron közösen a junior és felnőtt válogatottal, február 24-26.*

*4, Edzőtábor az IFI EB-re , április 6-10. Románia, közösen a Juniorokkal. A gödöllői mezei Diákolimpia után indulunk.*

*5, Edzőtábor az EB-n induló csapattal, Velingrád június 20-22. Közvetlen az EB előtt.*

6, Edzőtábor október végén a 2024-es EYOC terepén vagy hasonló hazai terepen.

# Válogatási elvek

**EYOC 2023, Velingrád:**

Az Ifi EB-re kategóriánként négy-négy fő kerül beválogatásra, a válogatók és az Ifi EB időbeni távolsága miatt tartalék versenyzők megnevezésével.

Az előző évek válogatási elveknek megfelelően és a Junior válogatókkal egyeztetve 4 válogató verseny lesz idén is, amiből három legjobb számít százalékos módon. Kategóriánként egy, (különleges esetben két) főt a szövetségi kapitány saját döntése szerint jelölhet. Erre ebben az évben azért is van szükség, mert egy két kimagasló versenyző mellett nem mindegy, ha esetleg kihagynak egy vagy két válogatót, akkor a győztes idő más %-ot mutat majd, mintha indultak volna.

A válogatás nyílt, bárki bekerülhet az utazó csapatba a válogató versenyek alapján.

CEYOC 2023 Besztercebánya:

Általában a válogatott keret lesz az utazó keret, de ha szükséges a 2023. évi Tavaszi Spartacus Kupát fogom figyelembe venni a keret kijelölésére.

# Válogató versenyek

EYOC 2023 (4 válogató nap)

2022.04.29-30 Honvéd Kupa 1-2. nap (1., 2.)

2022.05.27-28. Kiemelt válogató Hétvége Bükkszentkereszt , 1. és 3. nap. (3.,4.)

# KÖLTSÉGVETÉS és támogatási szintek

Az UP keret költségvetése a 2022. évben összesen 1.500 eFt volt, de ingyenes volt a hazai EB.

A költségvetésben tervezett keret jelenleg 3.000 ezer Ft. A 2023 költségvetés tervezése folyamatban van.

Ifi EB támogatás szintjei:

IFI EB-re: A válogatóversenyek alapján a kategóriánként 1-3. bejutó 50%-os térítést kap, a 4. bejutó nem kap térítést.

* + - * + Az EB-n elért eredmények alapján további támogatások:
		- 1-3. bejutók esetében, aki egyéni 20-ban vagy váltó 6-ban végez, 100%
		- 4. bejutó esetében, aki egyéni 20-ban vagy váltó 6-ban végez, 100%
		- 4. bejutó esetében egyéni 30-ban végez, 50%

 Edzőtáborokban a válogatottat támogatjuk.

 Besztercebánya, CEYOC: Az „A” keretnek 100% a „B” keretnek 50% támogatást tervezem az utazáson kívül.

*A költségvetés betartása:*

A megvalósult események ismeretében augusztus 31-ig a költségvetést aktualizáljuk és az eredmény függvényében esetlegesen módosítjuk az őszi programok költségeit/támogatását (pro és kontra irányban egyaránt).

# EGYEBEK

* A Junior és felnőtt szövetségi kapitányokkal folyamatos az egyeztetés a programokról.
* A válogatott versenyzők jelentős része rendelkezik saját GPS-es órával, továbbá a válogatottnak, magának is van GPS loggere, amelyet a válogató versenyeken, illetve válogatott edzőtáborokban az érintett versenyzők rendelkezésére bocsátunk.

Szeged, 2022-12-15

Gera Tibor

Utánpótlás szövegségi kapitány